Сыхуитщ сылъэIуэну
Дэ десащ Швейцариер зэрыкъулейм. Апхуэдэу щытын хуейуэ фIэкIаи къэтлъытэркъым, дуней зэрызехьэм зыщызыхъумэф, ЩIы хъурейм къулейуэ тетым я ахъшэр щагъэтIылъ къэралым и кIэн къикIауэ къокIуэкIри.
Швейцарием зыхуигъэфащэркъым, псалъэм пап- щIэ, и Iэр шияуэ лъаIуэу Женевэ цIыху дэтыну. Илъэс 70 хъуащ апхуэдэ хабзэ мы къэралым къызэрыщащтэрэ. Ауэ Румынием къикIа цIыхубзым хузэфIэкIащ лъаIуэу зэрыдэтым щхьэкIэ зыгъэпшынахэр игъэпшынэжыну.
ЦIыхубзыр уэрамым лъаIуэу зэрытетыр хуамыдэу франк 500-кIэ етхьэкъуати, ЦIыхум и хуитыныгъэмкIэ европей судым (ЕСПЧ) щытхьэусыхащ. Судым къилъытащ зэрыпсэун зимыIэ цIыхубзым и Iуэхур нэхъри зэIымыхьэн щхьэкIэ лъэIуэну мурад зэрищIар цIыхум и хуитыныгъэхэм щыщу икIи абы игу зэрыхагъэщIам пэкIуэу еврэ 922-рэ иратыжын хуейуэ.
Европей къэралхэм зы хабзэ яIэкъым уэрамым лъаIуэу тетхэм ятеухуауэ, зэрыжаIэщи, щхьэж и тхьэ зэреплъщ. Ар щадэххэркъым Франджымрэ Финляндиемрэ. ЦIыхухэм якIэрыхъыжьэу лъаIуэу, а Iуэхум сабий хашэу щадэркъым Испанием, Инджылызым, Германием, Люксембургым.
Швецием нэгъуэщI бгъэдыхьэкIэ къыхуигъуэтащ мы Iуэхум: лъаIуэр лэжьэну хуэмейрэ е IэнатIэ имыгъуэтрэ? Япэрамэ, лъэIуэну хуитщ, лицензэ къищэхуу. Мазищ пIалъэ зиIэну лицензэм крон 250-рэ щIитынущ. ЕтIуанэ-рамэ, цIыхурзэрылэжьапIэншэркъызэращIэукъыдэIэпыкъуущIадзэнущ.
